ટેસ્ટ પહેલાં તમારું બ્લડપ્રેશર અને ઈસીજી રેકૉર્ડ કરવામાં આવે છે. એ પછી ટ્રેડમિલ પર તમને ચલાવવામાં આવે છે. શરૂઆતમાં પટ્ટો ધીમે ફરતો હોય છે અને ક્રમશ: પટ્ટાની ગતિ વધતી જાય ને એનો ઢાળ પણ વધે છે. ઢાળ ચડવાને કારણે દરદીના હૃદયને વધુ શ્રમ પડે છે. ચાલવાની કે દોડવાની ગતિ વધતાં ધબકારા અને લોહીનું દબાણ પણ વધતું જાય છે. જેટલું હૃદય વધુ મજબૂત અને નીરોગી એટલું વધુ સ્ટ્રેસ એ સહન કરી શકે છે. ચોક્કસ માપદંડ કરતાં ઓછી વારમાં જ દરદીને હાંફ ચડવા લાગે, બ્લડપ્રેશર વધી જાય કે કાર્ડિયોગ્રામમાં ગરબડ નોંધાવા લાગે તો ટેસ્ટ અધવચ્ચે જ અટકાવી દેવામાં આવે છે. સ્ટ્રેસ ટેસ્ટ એ હૃદયની સ્થિતિ જાણવા માટેની સુરક્ષિત અને સાદી તપાસ છે. જે તકલીફ સાદા ઈસીજીમાં ન પકડાય એ આમાં ખબર પડી જઈ શકે છે. ï